stanford-oval/wikipedia huggingface dataset:
B. C. Rich

Kitaristi Slash soittamassa B. C. Rich - Mockingbird-sähkökitaraa.
B. C. Richin kehittämä, erityisesti Warlock-mallisissa kitaroissa ja bassokitaroissa tyypillinen Widow-lapa, jossa on kiinni virityskoneisto.
B. C. Richin kehittämä Warlock-runko, jonka tunnistaa kulmikkaasta muodosta. Kuvassa B. C. Rich Warlock Bronce Bass.
B. C. Rich on sähkö- ja bassokitaroita valmistava yritys, jonka tuotteet ovat erityisesti metallimusiikkia soittavien artistien suosiossa. Yrityksen omistaa Hanser Music Group.
B. C. Richin perusti vuonna 1974 Bernardo "Bernie, Sr." Chavez Rico. Yritys aloitti espanjalaisten ja klassisten kitaroiden korjausliikkeenä. Bernie Rico ryhtyi työskentelemään sähkökitaroiden parissa, kun hän sai korjattavakseen bluesartisti Bo Diddleyn legendaarisen, rungoltaan suorakulmion muotoisen Gretsch-kitaran[lähde? ]. Rico valmisti pieniä eriä custom-sähkökitaroita, joiden esikuvina olivat Les Paulin kitarat.
Bernie Ricon kitaroiden suosio kasvoi, ja hän ryhtyi kitaroiden massatuotantoon. Ricon ajatuksena oli tehdä valmistuskustannuksiltaan huokeita kitaroita, joihin laajalla ostajakunnalla olisi varaa. Rico valmistutti muutamia satoja kitaroita Japanissa ja myi ne Yhdysvalloissa. Ensimmäinen tuontimallisto kantoi nimeä B. C. Rico, koska Rico halusi tehdä eron yhdysvaltalaisen kitaran ja japanilaisen tuontimallin välille. B. C. Rich kuitenkin luopui B. C. Rico -nimen käytöstä, kun Rico Reed -niminen yrittäjä uhkasi B. C. Richiä oikeusjutulla. Sittemmin B. C. Richin nimeämä NJ-sarja (Nagoya, Japani valmistuskaupungin ja -maan mukaan) sekä Platinum- ja Bronze-sarjat ovat yhtiön Japanissa ja Etelä-Koreassa valmistamia kitaroita.
Varhaisissa, varsin laadukkaissa B. C. Rico- ja NJ-instrumenteissa on niin sanottu "neck through" -rakenne, jossa kaula ja rungon keskiosa ovat samaa, yhtenäistä puukappaletta, johon muotoillut rungon osat on liimattu.
Myöhemmissä tuontimalleissa kaula on pultattu kiinni runkoon (pl. NJ Classic- ja N.T.-sarjat). B. C. Richin ajatus oli alusta asti panostaa huokeaan hintaan, mutta samalla kitaroiden erikoiseen ulkonäköön, joten etenkin nuoret ja aloittelevat soittajat olivat B. C. Richin pääasiallinen kohderyhmä. B. C. Richin kitarat Bich, Eagle, Seagull, Warlock, Mockingbird, Ironbird ja muut vastaavat mallit olivat tarkoituksella toinen toistaan erilaisempia, Ricon ja hänen suunnittelijoidensa henkilökohtaisten mieltymyksen tuloksia.
Myös Bernie Ricon poika Bernie Rico, Jr. (k. 2020) oli kitaranvalmistaja.
Kitaramalleja

| --- | --- |
 Nykyisiä Assassin/ASM  Beast  Bich  Dagger  Draco  Eagle  Gunslinger  Ironbird  Jr. V  KKV (Kerry Kingin V:n muotoinen signature-malli)  Metal Master  Mockingbird  Outlaw  Son of Beast  Son of Beast WMD  Speed V  Stealth (poistui välillä tuotannosta mutta oli edesmenneen Chuck Schuldinerin signature-malli)  Virgin  Virgo  Warlock  Warlock II  Warbeast  Warbeast WMD  Widow (Blackie Lawlessin 1980-luvulla tunnetuksi tekemän nelikielisen bassokitaran uudistettu viisikielinen malli)  Zombie :  Tuotannosta poistuneita Big Dagger  Blaster (Fender Telecasterin muotoa muistuttava runko)  Condor (Eaglen sisarmalli)  Conte  Death'r  Exclusive  Explorer  Fat Bob (Harley-Davidson -moottoripyörän polttoainetankin muotoinen runko)  Firebird  Hydra  Ignitor  Innovator  Jazzbox (ontto kaikukoppa)  MAG  Marion  Meegs  Mockingbird II  Nighthawk  Punisher (Gene Simmonsin signature-bassokitara)  Seagull  Seagull II  ST  ST iii  Thunderbird  Thunderbolt  Warpig (Gibson SG:tä muistuttava runko)  Wave  Wrath
Soittajia

Kerry King (Slayer)
Slash (Guns N' Roses)
Chuck Schuldiner (Death)
Gene Simmons (Kiss)
Paul Stanley (Kiss)
Mick Thomson (Slipknot)
Matthew Tuck (Bullet For My Valentine)
Aiheesta muualla

B. C. Richin virallinen kotisivu
Bernie Rico Jr. Guitars
Brasparts

| Brasparts (Brasparzh) |
| --- | --- |

 vaakuna
 Brasparts
 Koordinaatit: 48°18′03″N, 3°57′15″W 
Valtio:  Ranska
Alue:  Bretagne
Departementti:  Finistère
Arrondissementti:  Châteaulin
Pinta-ala:  
 – Kokonaispinta-ala:  46,7 km²
Väkiluku (2018):  1 026 
 – Väestötiheys:  22 as./km²
Kunnan numero:  29016
Infobox OKVirheellinen NIMI-arvo: 
Brasparts (bretoniksi Brasparzh) on kunta läntisessä Ranskassa Finistèren departementissa Bretagnen alueella. Se sijaitsee Aulnejoen varrella, noin 50 kilometriä Brestin kaupungista itään.
La Noce de Pierres
Kunnan nähtävyyksiä on 88 megaliitin kiviryhmä La Noce de Pierres (hääkivet). Kivet ovat armorikalaista hiekkakiveä, ja niistä suurin on 1,80 metriä korkea. Tarun mukaan kivet ovat kivipatsaiksi muuttuneita hääjuhlaseurueen tanssijoita.
Aiheesta muualla

Kuvia tai muita tiedostoja aiheesta Brasparts Wikimedia Commonsissa
Blood

Blood on verta tarkoittava englannin kielen sana, jota käytetään myös erisnimenä seuraavissa merkityksissä:
Blood, eteläkorealainen televisiosarja
Blood, Mooloth Productionsin kehittämä ammuntapeli
Blood, Vader-yhtyeen albumi
Blood, Franz Ferdinand -yhtyeen remix-albumi
BLOOD, japanilainen visual kei -yhtye.
Blood, sukunimenä:
Ben Blood (s. 1989), yhdysvaltalainen jääkiekkoilija
Gertrude Elizabeth Blood (1857–1911), irlantilaissyntyinen journalisti, kirjailija ja seurapiirihenkilö
Thomas Blood (1618–1680), irlantilainen rikollinen
Blood, kuvitteellisia henkilöitä:
Peter Blood, lääkäri ja sotilas Rafael Sabatinin seikkailukertomuksessa Kapteeni Blood
Paroni Blood, vampyyrimäisiä superroistoja Marvel-kustantamon sarjakuvissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blood”, voi hakea sivunnimihaulla, laajalla sivunnimihaulla tai tekstihaulla.
Bihar Mennonite Mandli

| Bihar Mennonite Mandli |
| --- | --- |
Suuntautuminen:  Mennoniitta
Toiminta-alue:  Intia, Jharkhand
Seurakuntia:  22 (2011)
Jäseniä:  2050 (2011)
Infobox OKVirheellinen NIMI-arvo: 
Bihar Mennonite Mandli on mennoniittakirkko Intiassa. Sillä oli vuonna 2011 2050 jäsentä ja 22 seurakuntaa. Vaikka kirkon nimi viittaa Biharin osavaltioon, se toimii kuitenkin Jharkhandin osavaltion alueella, joka irtautui Biharista vuonna 1999.
Brasilianvirtaorneero

| Brasilianvirtaorneero |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Vesiorneerot Cinclodes
Laji::  pabsti
Kaksiosainen nimi
 Cinclodes pabsti  Sick, 1969 
Katso myös
   Brasilianvirtaorneero Wikispeciesissä   Brasilianvirtaorneero Commonsissa 
Infobox OKNimi-testi OKIUCN-testi OK: 
Brasilianvirtaorneero (Cinclodes pabsti) on orneeroiden heimoon kuuluva varpuslintu.
Levinneisyys

Brasilianvirtaorneeroa tavataan Brasilian kaakkoisosissa. Lajia on kuvattu harvinaiseksi, ja sen arvellaan olevan vähenemässä suhteellisen nopeasti. Se on luokiteltu silmälläpidettäväksi.
Belal Mansoor Ali

| Mitalit | Mitalit | Mitalit |  |
| --- | --- | --- | --- |
|  Belal Mansoor Ali |  Belal Mansoor Ali |  Belal Mansoor Ali |  |
Maa:  Bahrain
Miesten yleisurheilu
| Aasian kisat  | Aasian kisat  | Aasian kisat  |  |
|  Hopeaa | Doha 2006 | 1  500 metriä |  |
|  Pronssia | Kanton 2010 | 1  500 metriä |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Pronssia | Pune 2013 | 800 metriä |  |
|  Pronssia | Pune 2013 | 1  500 metriä |  |
|  Pronssia | Wuhan 2015 | 1  500 metriä |  |
Belal Mansoor Ali, (arab. بلال منصور علي‎ , alkuperäiseltä nimeltään John Kipkorir Yego, s. 17. lokakuuta 1988) on Keniasta lähtöisin oleva keskimatkojen juoksija, joka tätä nykyä edustaa Bahrainia.
Ali sijoittui St. Etiennen maastojuoksun MM-kisoissa 2005 kymmenenneksi nuorten sarjassa. 17. heinäkuuta 2005 hän voitti alle 18-vuotiaiden MM-kisoissa Marrakechissa 1 500 metrillä kultaa ajalla 3.36,98. Kolme viikkoa myöhemmin aikuisten arvokisoissa Helsingin MM-kisoissa hän karsiutui 1 500 metrillä, mutta sijoittui 800 metrillä seitsemänneksi ajalla 1.45,55. Seuraavana vuonna Ali karsiutui Moskovan sisäratojen MM-kisoissa 800 metrin alkuerissä ja juoksi Fukuokan maastojuoksun MM-kisoissa nuorten sarjassa kahdenneksikymmenenneksiensimmäiseksi. Pekingin nuorten MM-kisoissa hän voitti pronssia 1 500 metrillä ja sijoittui 800 metrillä seitsemänneksi.
Ali karsiutui Osakan MM-kisoissa 2007 800 metrin alkuerissä, mutta juoksi 1 500 metrillä yhdenneksitoista ajalla 3.36,44. Kauden lopussa IAAF:n yleisurheilufinaalissa hän oli 800 metrillä kolmas ja 1 500 metrillä kuudes. Valencian sisäratojen MM-kilpailuissa 2008 hän karsiutui alkuerissä 1 500 metrin juoksussa. Pekingin olympialaisissa hän sijoittui 1 500 metrillä seitsemänneksi ja karsiutui 800 metrillä välierissä. IAAF:n yleisurheilufinaalissa hän oli 1 500 metrillä seitsemäs. Berliinin MM-kilpailuissa 2009 hän sijoittui 1 500 metrillä yhdeksänneksi ja karsiutui 800 metrillä välierissä. IAAF:n yleisurheilufinaalissa hän oli 1 500 metrillä kuudes. Dohan sisäratojen MM-kilpailuissa 2010 hän karsiutui 800 metrillä alkuerissä. Maanosien cupissa Splitissä 2010 hän sijoittui 800 metrillä kolmanneksi. Lontoon olympialaisissa 2012 hän oli 1 500 metrillä kymmenes.
Alia epäiltiin syntymäaikansa väärentämisestä vuoden 2005 alle 18-vuotiaiden MM-kisojen jälkeen, mutta IAAF vapautti hänet syytteistä seuraavana vuonna.
Henkilökohtaiset ennätykset

800 metrin juoksu: 1.44,02, Rieti, 9. syyskuuta 2007
1 000 metrin juoksu: 2.15,23, Tukholma, 7. elokuuta 2007
1 500 metrin juoksu: 3.31,49, Ateena, 2. heinäkuuta 2007
Mailin juoksu: 3.52,35, Oslo, 15. kesäkuuta 2007
B. Alvin Drew

| B>  Alvin Drew |
| --- | --- |

Henkilötiedot
Syntynyt: 5. marraskuuta 1962 (ikä 61) Washington (DC)
Kansalaisuus:  yhdysvaltalainen
Ammatti:  lentäjä
Ura
Tyyppi:  NASAn astronautti
Sotilasarvo:  eversti, USAF
Aika avaruudessa:  25 pv. 13 h 0 min.
Lennot

:  STS-118
 
:  STS-133
 
Benjamin Alvin Drew (s. 5. marraskuuta 1962) on yhdysvaltalainen ilmavoimien upseeri ja astronautti. Hän on syntynyt Washington DC:ssä. Hän on naimaton.
Koulutus

Vuonna 1984 Drew suoritti kaksi alemman tason korkeakoulututkintoa Yhdysvaltain ilmavoimien akatemiassa pääaineinaan fysiikka ja avaruustekniikka sekä ylemmän tutkinnon Embryn—Riddlen ilmailuyliopistossa pääaineenaan ilmailutiede.
Sotilasura

Drew valmistui Yhdysvaltain ilmavoimien akatemiasta vänrikiksi vuonna 1984. Hänen koulutettiin helikopterilentäjäksi, ja hän on lentänyt muun muassa Black Hawk -helikopteria Persianlahden sodassa. Hän valmistui koelentäjäksi vuonna 1994 ja on lentänyt 3 000 lentotuntia 30 eri konetyypillä. Nykyiseltä sotilasarvoltaan Drew on ilmavoimien eversti. Hänelle on myönnetty useita kunniamerkkejä ansioistaan muun muassa Persianlahden sodassa.
Astronauttiura

Drew valittiin astronauttikoulutukseen vuonna 2000. Hän on työskennellyt erilaisissa teknillisissä tehtävissä. Ensilentonsa Drew suoritti Endeavour-avaruussukkulalla (STS-118) tehtäväspesialistina (päälentäjä). Alun perin miehistöön sijoitettu Clayton Anderson määrättiin edellisellä lennolla korvaamaan Kansainvälisellä avaruusasemalla Maahan palannut astronautti Sunita Williams. Drew osallistui myös lennolle STS-133.
Aiheesta muualla

Wikimedia Commonsissa on kuvia tai muita tiedostoja aiheesta .
NASAn elämäkertasivut (englanniksi)
STS-133 Crew Interview: Alvin Drew, Mission Specialist NASAtelevision YouTube-kanavan videohaastattelu (47 min 04 s)
Avaruussukkulalentoa STS-133 edeltänyt haastattelu (7.10.2010) (englanniksi)
Brian Dobson

| Brian Dobson> Henkilötiedot |
| --- | --- |
Syntynyt: 7. toukokuuta 1973 (ikä 51)  Steadfast
Näyttelijä
Aktiivisena:  1992–
Merkittävät roolit:  Skeletor (He-Man) Red Alert (Transformers: Armada) Möykky (Ihmeneloset)
Aiheesta muualla
www.briandobson.com
IMDb 
Brian Dobson (s. 7. toukokuuta 1973 Steadfast, Englanti) on kanadalainen ääninäyttelijä, jonka veljet Paul Dobson ja Michael Dobson ovat myös ääninäyttelijöitä. Kolmikko on usein työskennellyt kanadalaisen Ocean Group -yhtiössä, joka dubbaa muun muassa japanilaisia animesarjoja ja elokuvia. Ennen ääninäyttelijän uraansa Dobson työskenteli DJ:nä Monty's Showroom Pubissa.
Ääniroolit

| Ilmestymisvuosi | TV-sarja/elokuva | Rooli | Huom |
| --- | --- | --- | --- |
| 2007 | Death Note | Hideki Ide, sivuäänet | Dub |
| 2006–2007 | Ihmeneloset | Möykky |  |
| 2006 | Oban Star-Racers | kenraali Kross, sivuäänet | Dub |
| 2006–2007 | Pucca | Uncle Dumpling | Dub |
| 2006–2007 | Team Galaxy |  | Dub |
| 2005–2006 | Transformers: Cybertron | Red Alert, Clocker | Dub |
| 2005 | Alien Racers | Ultrox |  |
| 2005 | Krypto the Superdog | Lex Luthor |  |
| 2004 | G.I. Joe: Valor vs. Venom | Flint |  |
| 2004 | Mobile Suit Gundam Seed | Martin DaCosta, sivuäänet | Dub |
| 2004 | Transformers: Energon | Rodimus Prime | Dub |
| 2003–2004 | MegaMan: NT Warrior | Arashi, sivuäänet | Dub |
| 2003 | G.I. Joe: Spy Troops the Movie | Flint |  |
| 2003 | Master Keaton | Jack, mafia pomo | Dub |
| 2002–2004 | He-Man | Skeletor |  |
| 2002 | Inuyasha | Shoga, sivuäänet | Dub |
| 2002–2003 | Transformers: Armada | Red Alert | Dub |
| 2001 | Kidō senshi Gundam | Garma Zabi | Dub |
| 1996 | Dog Soldier: Shadows of the Past | Makoto Allen Takamura | Dub |
| 1992 | The Adventures of T-Rex | sivuäänet |  |
Aiheesta muualla

Eccentrix (Arkistoitu – Internet Archive)
Anime News Network
Voice Chasers (Arkistoitu – Internet Archive)
CrystalAcids
Benjamin Oroza

Benjamin Oroza on suomalainen dokumenttiohjaaja, tuottaja ja muusikko.
Aiheesta muualla

Benjamin Oroza Elonetissä.
Benjamin Oroza Internet Movie Databasessa. (englanniksi)
http://tarinateltta.wordpress.com/tekijoista/
Avé

| Avé Venom Inc>  |
| --- | --- | --- |

Studioalbumin tiedot
 Julkaistu: 11. elokuuta 2017
 Tyylilaji: heavy metal, speed metal, thrash metal, black metal, death metal
 Kesto: 01.01.57
 Levy-yhtiö: Nuclear Blast
Venom Inc. -kokoonpanon muut julkaisut
|   | Avé 2017 | There’s Only Black 2022 |
Avé on brittläisen Venom Inc. -yhtyeen ensimmäinen studioalbumi, joka ilmestyi vuonna 2017. Albumilla soittaa Venomin Prime Evil (1989), Temples of Ice (1991) ja The Waste Lands (1992) -albumit levyttänyt kokoonpano: Tony ”Demolition Man” Dolan (laulu ja basso), Jeff ”Mantas” Dunn (kitara) ja Tony ”Abaddon” Bray (rummut). Mukana ei kuitenkaan ole tuolloisilla albumeilla soittaneita rytmikitaristeja.
Tausta

Venomin alkuperäisjäsenet Jeff ”Mantas” Dunn ja Tony ”Abaddon” Bray esittivät vanhan yhtyeensä kappaleita vuoden 2015 Keep It True -festivaaleilla. Edellisen kerran he olivat olleet puheväleissä vuonna 1998. Laulajana konsertissa oli Tony ”Demolition Man” Dolan, joka oli laulanut ja soittanut bassoa Venomissa vuosina 1988–1993. Lisäksi Dolan oli 2000-luvulla ollut mukana Dunnin M:pire of Evil -yhtyeessä. Yleisö otti kertaluontoiseksi tarkoitetun konsertin hyvin vastaan, ja yhtyeelle tarjottiin kiertueen järjestämistä. Sitä ei kuitenkaan ollut mahdollista tehdä Venomin nimellä, koska yhtyeen pitkäaikainen laulaja-basisti Conrad ”Cronos” Lant on vuodesta 2005 johtanut alkuperäisellä nimellä toimivaa kokoonpanoa. Dunnin mukaan Lant ei ollut kiinnostunut 1980-luvun klassisen kokoonpanon comebackistä. Niinpä kokoonpanon nimeksi tuli Venom Inc. Yhtyeen live-esiintymiset osoittautuivat suosituiksi, ja vuonna 2017 se julkaisi uutta materiaalia sisältäneen studioalbumin Avé.
Bray erotettiin Venom Inc. -yhtyeestä pian Avén julkaisun jälkeen. Dunnin mukaan Bray ei todellisuudessa soita Avélla vaan rummut piti ohjelmoida, koska Brayn rumpuraidat olivat niin huonoja. Brayn mukaan ongelmana oli, että Dunn äänitti omat kitararaitansa metronomin kanssa ilman muuta yhtyettä ja halusi muiden jäsenten toimivan tahoillaan samoin, kun taas Bray olisi halunnut koota yhtyeen Newcastleen, missä albumi olisi soitettu ja äänitetty yhdessä. Bray ei myöskään ollut innostunut esittämään uuden albumin kappaleita konserteissa vaan halusi keskittyä Venomin vanhaan materiaaliin.
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Classic Rock: 
Imperiumi: 
Inferno: 
Metal Hammer: 
Soundi: 
Classic Rockin Geoff Barton kehuu Avén nousevan Venomin varhaisten albumien tasolle. Venom Inc. -kokoonpanon ansiot ovat hänen mukaansa kiistattomat, eikä kuulija jää kaipaamaan Lantin mukanaoloa. Sen sijaan Barton valittelee ylituotettua äänimaailmaa, joka ei sovi Avén kaltaiseen ”turmeltuneeseen” musiikkiin. Loudwiren Chad Bowar kirjoittaa Avén olevan samaan aikaan sekä kunnianosoitus Venomin varhaisille vuosille että askel kohti Venom Inc. -kokoonpanon omaa identiteettiä. Venomin ensimmäisistä albumeista poiketen Avé on taitavasti soitettu ja laadukkaasti tuotettu, ja sen sävellykset ovat hallittuja ja harkittuja. Bowar pitää kuitenkin albumia ylipitkänä ja arvelee, että siitä olisi hyvin voinut pudottaa pois 1–2 kappaletta kokonaisuuden kärsimättä.
Metal Hammerin Dom Lawson pitää Avéa ja Lantin johtamaa Venomia yllättävän erilaisina ja huomauttaa, ettei Venom Inc. juurikaan yritä mukailla alkuperäisen Venomin tyyliä. Avausraita ”Avé Satanas” ja lopetusraita ”Black N Roll” ovat Lawsonin mukaan kunnianosoituksia vanhoille Venom-klassikoille, kun taas industrial-vaikutteinen ”Dein Fleisch” vihjaa yhtyeen saaneen ”esoteerisia vaikutteita”, ”Time to Die” muistuttaa crossover thrashia ja ”I Kneel to No God” tuo arvostelijan mieleen ZZ Topin ja Triptykonin sekoituksen.
Soundin arviossa Marko Säynekoski suhtautui albumiin varautuneen myönteisesti: ”Se ihan alkuperäinen Venom on toki oma lukunsa, eikä näitä nykypäivän Venomeita oikeastaan kannata alkuperäiseen edes verrata. Venom Inc. ei musiikillisesti linjaudu vain black metaliin, vaan bändi tarjoilee jo käsitteellisesti laajemman kattauksen. Tyylikirjo on huomattavan laaja, ja jos siihen toiseen Venomiin on edes vähän verrattava, niin tämä ryhmä rokkaa. Avéssa on paljon hyvää ja kaunista, mutta käytännössä levykokonaisuus tahtoo ailahdella. Melkein jokaisen biisin alku vaikuttaa huippuunsa viritetyltä, mutta joidenkin biisien kohdalla tunnelma pääsee latistumaan. Tosin esimerkiksi Dein Fleisch on niitä harvoja raitoja, joiden piina jaksaa vain kasvaa loppuaan kohden.”
Imperiumin Aleksi Peura kirjoittaa Venom Inc. -kokoonpanon osoittavan, kuinka Venomin ”hyvien levyjen henkeä pidetään elossa ja relevanttina 2010-luvulla. Avé on uusvanhalla kokoonpanolla – – tehty levyllinen uusvanhaa räminäheviä. – – Riffittelyä ei voi pitää kovin kiinnostavana saati erinomaisena, mutta eipä Venom koskaan ole riffien keskinkertaisuuteen kaatunut; Demolition Man ärjyy monipuolisemmin ja ponnekkaammin kuin tylsään mölinään taantunut Cronos; soundit ovat selkeät joskin sopivan raa’at.” Heikkoutena Peura mainitsee sekä yksittäisten kappaleiden että albumikokonaisuuden ylipituuden. Infernon Eetu Järvisalo kuvailee Avéa ”vanhan liiton speed- ja black metaliksi”, jollaista ei ”tee kukaan paremmin kuin sen keksineet kantaisät”. Silti albumi herättää Järvisalossa kysymyksen siitä, ”tarvitaanko toista Venomia todella”.
Kappaleet

Avé Satanas – 8.33
Forged in Hell – 4.59
Metal We Bleed – 5.17
Dein Fleisch – 7.11
Blood Stained – 5.22
Time to Die – 4.06
The Evil Dead – 4.18
Preacher Man – 6.37
War – 4.30
I Kneel to No God – 6.19
Black n’ Roll – 4.45
Kokoonpano

Tony ”Demolition Man” Dolan – laulu, bassokitara
Jeffrey ”Mantas” Dunn – kitara, rumpukone
Aiheesta muualla

Avé Discogsissa. (englanniksi)
Albumi Avé Encyclopaedia Metallum -sivustolla (englanniksi)
Bóbr

| Bóbr> Bobr, Bober |
| --- | --- |

Alkulähde:  Bóbr, Žacléř  50°40′51″N, 15°54′31″E
Laskupaikka:  Oder, Krosno Odrzańskie  52°3′2″N, 15°4′19″E
Maat:  Puola, Tšekki
Pituus:  279 km
Virtaama:  44,8 m³/s
Valuma-alue:  5874 km²
Bóbr
Bóbr (tšek. Bobr, saks. Bober) on Puolan lounaisosassa ja Tšekin pohjoisosassa virtaava Oderin sivujoki.
Bóbrin kokonaispituus on 279 kilometriä, josta pääosa (276 km) on Puolan puolella. Joki on Puolan kymmenenneksi pisin joki, ja sen kokonaisvaluma-alue on 5 874 neliökilometriä. Joen keskivirtaama on 44,8 m3/s.
Vuonna 1911 julkaistussa The Encyclopaedia Britannicassa jokea kuvataan suomennettuna seuraavasti:
»Bóbr on Oderin merkittävin sivujoki; se saa alkunsa 744 metrin korkeudesta Riesengebirgen pohjoisrinteeltä, Sleesian puolelta. Yläjuoksullaan se ylittää ylätasangon, josta se Kamienna Góran kaupungin ohitettuaan laskee kapeassa ja hedelmällisessä laaksossa Měděneciin. Sieltä alkaa sen keskijuoksu, ja kun se on kulkenut Jelenia Góran ja Lwówek Śląskin kaupunkien välisen syvän rotkon läpi, se tulee tasangolle. Alajuoksullaan se mutkittelee vuorotellen viehättävien laidunmaiden, suoalueiden ja mäntymetsien läpi, ottaa vastaan useiden vuoristopurojen vedet, ja Bolesławiecin ja Żagańin jälkeen se yhtyy lopulta 160 mailin matkan jälkeen Oderiin Krosno Odrzańskien kohdalla. Talvisten lumien sulamisen ja vuoriston rankkasateiden paisuttamana joki virtaa usein vuolaasti, jolloin se on viimeisiä kilometrejä lukuun ottamatta veneille ja lautoille kulkukelvoton.»
Brian Glynn

| Brian Glynn> Henkilötiedot |
| --- | --- |
Syntynyt: 23. marraskuuta 1967 (ikä 56) Iserlohn, Länsi-Saksa
Kansalaisuus:   Kanada  Saksa
Jääkiekkoilija
Pelipaikka:  puolustaja
Pituus:  178 cm
Paino:  75 kg
Pelaajaura
Pääsarjaura:  1987–1998
Seurat:  Calgary Flames (NHL),   Salt Lake Golden Eagles (IHL),   Minnesota North Stars (NHL),   Edmonton Oilers (NHL),   Ottawa Senators (NHL),   Vancouver Canucks (NHL),   Hartford Whalers (NHL),   San Antonio Dragons (IHL),   Kölner Haie (DEL)
NHL-varaus:  37. varaus, 1986 Calgary Flames
Brian Glynn (23. marraskuuta 1967 Iserlohn, Länsi-Saksa) on kanadalainen jääkiekkopuolustaja, jonka ammattilaisura kesti 1987–1998. Hän pelasi urallaan NHL:ssä kuudessa eri seurassa yhteensä 431 ottelua. Glynnillä on sekä Kanadan että Saksan kansalaisuudet.
Glynn pelasi viimeiset juniorikautensa WHL:n Saskatoon Bladesissa, jota hän edusti kaudet 1984–1987. Calgary Flames varasi hänet NHL:ään varaustilaisuudessa 1986, mutta hän pelasi kuitenkin Saskatoonissa vielä kauden 1986–1987. Tulokaskaudellaan, 1987–1988, Glynn pelasi Calgaryssä 67 ottelua. Seuraavalla kaudella Glynnin otteet heikkenivät, ja hän joutui tyytymään vain yhdeksään NHL-otteluun. Calgary lähettikin hänet farmiin IHL-seura Salt Lake Golden Eaglesiin, jota edusti suurimmaksi osaksi myös kaudella 1989–1990. Keväällä 1990 Glynn valittiin IHL:n tähdistökentälliseen ja palkittiin Governor's Trophyllä IHL:n parhaana puolustajana.
Kauden 1990–1991 Glynn aloitti vielä Salt Lakessa, mutta hänet kaupattiin pian Minnesota North Starsiin vaihdossa František Musiliin. Minnesotassa hän pelasi loppukauden aikana 66 NHL-ottelua. Kesken kauden 1991–1992 Glynn kaupattiin jälleen, kun Minnesota lähetti hänet Edmonton Oilersiin vaihdossa Brad Shaw'hon. Edmontonissa Glynn pelasi puolitoista kautta. Juuri ennen kauden 1993–1994 alkua hän siirtyi Ottawa Senatorsiin vaihdossa kahdeksannen kierroksen varausoikeuteen vuoden 1994 varaustilaisuudessa.
Glynn pelasi Ottawassa 48 ottelua, kunnes Vancouver Canucks otti puolustajan siirtolistalta. Vancouverissa hän pelasi loppukauden. Ennen kauden 1994–1995 alkua Hartford Whalers otti hänet waiver draftissa. Hartfordissa Glynn pelasi kaksi täyttä kautta. Kaudella 1996–1997 Glynn pelasi vain yhden ottelun Hartfordissa, kun hänet kaupattiin Detroit Red Wingsiin. Hän oli osa suurta kauppaa, jossa Detroit hankki hänen lisäkseen Brendan Shanahanin ja antoi Hartfordille Paul Coffeyn, Keith Primeaun ja kesän 1997 ensimmäisen kierroksen varausvuoron. Detroitissa Glynn ei pelannut otteluakaan vaan edusti loppukauden IHL:n San Antonio Dragonsia.
Glynn siirtyi Saksan DEL-liigaan kaudeksi 1997–1998. Hän pelasi kauden Kölner Haiessa, jonka väreissä pääsi pelaamaan Saksan pääsarjan lisäksi European Hockey Leagueta. Glynn lopetti uransa keväällä 1998.
Aiheesta muualla

Brian Glynn The Internet Hockey Databasessa (englanniksi)